### Beslutninger

Fremsendes til Teknisk Udvalg til behandling i henhold til beslutning i byrådets møde den 17. januar 2024.

###

Beslutningsforslag fra S og SF

[adresse] har ambitiøse målsætninger på klimaområdet og sætter handling bag ordene. Derfor finder forslagsstillerne det naturligt, at vi nu øger ambitionsniveauet og indfører skyggepriser på anlægsområdet. Hermed opnås yderligere reduktioner og bedre incitamenter til at reducere CO2-udledningen.

Det foreslås, at [adresse] i forbindelse med budgettet for 2024 beslu8er at udbrede anvendelsen af kommunens skyggepris på CO2-udledninger (p.t. 1.000 kr./ton CO2e). Det skal ske ved i endnu højere grad at skabe incitamenter og økonomisk råderum til udledningsreduktion via skyggepriserne.

Herbert Svendsen på anlæg

Byrådet beslutter, at der indføres skyggepriser på CO2 ved anlægsbyggeri i [adresse]. Ved at regne prisen på CO2 med i prisen på byggeri og anlæg, vil den samfundsmæssige omkostning ved udledning af CO2 blive en del af den samlede pris ved anlægsbyggeri i [adresse].

Det foreslås derudover, at midlerne i kommunens pulje til bæredygtigt byggeri ([adresse] eller ”5 procents-puljen”) overføres til det nye Aarhus Ejendomme fra 1. januar 2025. Herfra skal Aarhus Ejendomme anvende skyggeprisen til i endnu højere grad at skabe incitamenter til udledningsreduktion og ved at anvende skyggeprisen som et led i at skabe finansiering til energirenoveringer.

[adresse] vil have ansvaret for implementeringen på byggeri, og Borgmesterens Afdeling og MTM medvirker til at sikre en model, der giver de rette incitamentsstrukturer, således at CO2-udledningerne vil falde indenfor både ejendoms- og anlægsområdet. Eksempelvis vil bygningsudledninger (beregnet via LCA), der divergerer fra den frivillige CO2-klasse, enten blive internt beskattet (hvis over CO2-klassen) eller subsidieret (hvis under CO2-klassen) ved anvendelse af skyggeprisen. Dette vil være en skærpelse ift. den nuværende tilgang, hvor [adresse] kun indebærer den ene side i form af at subsidiere udledningsreduktioner via anvendelse af skyggeprisen. Dette vil bidrage til grønnere kommunale ejendomme.

Det foreslås også, at kommunen hurtigst muligt begynder at anvende skyggepriser indenfor den kollektive bustrafik (AarBus). Den konkrete model er velkendt og går i al sin enkelthed ud på, på den ene side, at løfte budgettet for AarBus 1:1 på baggrund af de nuværende udledninger på 12.776 tons (12.558 tons skyldes dieselforbruget, jf. klimaregnskabet for 2022). De8e betyder, at AarBus’ budget kan løftes med 12,776 mio. kr., hvilket fx kan finansieres via AaK’s klimafond. På den anden side så pålægges AarBus en klimaafgift beregnet ved skyggeprisen på 1.000 kr./tons CO2e. AarBus vil så slippe for klimaafgiften ifm. dieselforbruget i takt med, at busserne elektrificeres henimod år 2027, hvor alle busser efter planen er el-busser.

Hvad er skyggeprisen?

Skyggeprisen (prisen på at reducere udledningen med et ton CO2) tjener flere formål. Dels kan den bruges som et benchmark ud fra hvilket forskellige reduktionsstrategier kan sammenlignes således, at der opnås størst effekt for færrest penge. Dels kan skyggeprisen bruges til at internt beskatte udledninger over et på forhånd udspecificeret niveau (jf. fx kommunens skat på fødevareindkøb, fly, brændstof, kunstgødning etc.), og dels kan skyggeprisen også være anvendelig, når der skal beregnes subsidier til at reducere CO2-udledningerne.

Skyggeprisen bør i princippet beregnes ud fra [adresse] indenfor omkostningseffektiv CO2- reduktion. [adresse] kører p.t. med en strategi, hvor skyggeprisen fastlægges politisk ifm. budgetaftalerne men ligger sig op af klimarådets anbefalinger. Det er dog afgørende, at fastlæggelsen ikke sker isoleret fra estimeringen af de faktiske reduktionsomkostninger, således incitamenterne til reduktion sikres.

På vegne af forslagsstillerne

Asger Pedersen – S

Esben Karlsen – S

Jesper Jessen – SF

Inga Lassen – SF

INDSTILLING FRA BORGMESTERENS AFDELING

Svar på forslag fra S og SF om øget brug af skyggepriser

### Resume

Skyggeprisen angiver prisen på at reducere CO2e-udledningen med et ton. Socialdemokratiet og SF stillede på byrådsmødet den 16/8-2023 et beslutningsforslag om øget brug af skyggepriser, herunder at

- ”Byrådet beslutter, at der indføres skyggepriser på CO2 ved anlægsbyggeri i [adresse].” (beslutningsforslagets del 1)

- ”Det foreslås derudover, at midlerne i kommunens pulje til bæredygtigt byggeri ([adresse] eller ”5 procents-puljen”) overføres til det nye Aarhus Ejendomme fra 1. januar 2025. Herfra skal Aarhus Ejendomme anvende skyggeprisen til i endnu højere grad at skabe incitamenter til udledningsreduktion og ved at anvende skyggeprisen som et led i at skabe finansiering til energirenoveringer.” (beslutningsforslagets del 2)

- ”[adresse] vil have ansvaret for implementeringen på byggeri, og Borgmesterens Afdeling og Teknik og Miljø medvirker til at sikre en model, der giver de rette incitamentsstrukturer, således at CO2-udledningerne vil falde indenfor både ejendoms- og anlægsområdet.” (beslutningsforslagets del 3)

- ”Det foreslås også, at kommunen hurtigst muligt begynder at anvende skyggepriser indenfor den kollektive bustrafik (AarBus)…” (beslutningsforslagets del 4)

Nærværende indstilling redegør for, at beslutningsforslagets- del 1 er blevet imødekommet via bl.a. budgetforliget.

[adresse] del 2 og 3 er delvist blevet imødekommet via budgetforliget, jf. indstillingspunkterne.

Det anbefales desuden i indstillingen, at evt. beslutning om at anvende skyggepriser indenfor den kollektive bustrafik afventer forårets afrapportering på de bindende klimamål og klimahandlingsplanen for 2025-2030.

### Beslutningspunkter

Det indstilles:

At 1) Byrådet tager til efterretning, at det i Budgetforlig 2024-2027 fremgår, at ”CO2 indregnes i udbudsprocesser og leverandørvalg via skyggepriser i kommunens bygge- og anlægsopgaver”, hvorfor beslutningsforslagets del 1 er imødekommet via budgetforliget.

At 2) ’Pulje til klimavenligt byggeri’ udmøntes fra anlægsreserven i overensstemmelse med byrådsindstillingen ”Organisatorisk samling på ejendomsområdet” fra ultimo august 2023.

At 3) Byrådet tager til efterretning, at Budget 2024-2027 nævner, at Teknik og Miljø og Borgmesterens Afdeling vender tilbage til byrådet med en indstilling om CO2-afgifter og subsidier på byggeri og anlæg.

At 4) Teknik og Miljø og Borgmesterens Afdeling fremlægger en model for, hvorledes Aarhus Ejendomme fra 1. januar 2025 kan anvende skyggeprisen til i endnu højere grad at skabe incitamenter til udledningsreduktion.

At 5) Borgmesterens Afdeling som del af den nye klimastrategi, der skal sendes i offentlig høring inden udgangen af første halvår 2024, udarbejder et modelpapir for beregning af skyggepriser, herunder med fokus på scopes for modellen, data, incitamenter samt ansvarsområder mv.

### Borgmesterens Afdelings påtegning

Fremsendes til Magistraten. Det bemærkes, at indstillingen er forsinket og overskrider den fastsatte frist. Der redegøres i indstillingen for årsagen til forsinkelsen.

Borgmesterens Afdeling har herudover ingen bemærkninger til indstillingen.

### Sagsforløb

Udvalg: [adresse]

Dato: 21-06-2023

Victor Knudsen:

Sagens behandling blev udsat i byrådets møde den 21. juni 2023.

Udvalg: [adresse]

Dato: 16-08-2023

Victor Knudsen:

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 16. august 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 09-01-2024

Victor Knudsen:

Fremsendes til [adresse] med bemærkning, at Magistraten i mødet den 9. januar 2024 anbefaler, at byrådet tiltræder Borgmesterens Afdelings indstilling af 20.december 2023.

Rasmus Jakobsen var forhindret i at deltage i sagens behandling.